חגורת "אלוף העולם" - העיטור המקובל למחזיק בתואר
**אלוף העולם הבלתי מעורער** (באנגלית: **Undisputed Champion**), הוא מונח מתחום האיגרוף המקצועני המתאר את אלוף העולם באיגרוף בקטגוריית משקל כלשהי המוכר על ידי כל הארגונים וההתאחדויות השונות העוסקים בארגון התחרויות בענף.

היסטוריה
--------

מאז ראשיתן של תחרויות איגרוף מקצועני בעידן המודרני, בסוף המאה ה-19, ועד לשנות ה-60 של המאה העשרים, לא נעשה שימוש במונח זה. לאלוף העולם באיגרוף בקטגוריית משקל כלשהי הוכתר מתאגרף שניצח בקרב את מי שהחזיק בתואר לפניו.

למרות שארגוני איגרוף שונים היו קיימים עוד משנות ה-20, שררה הסכמה ביניהן על זהותו של האלוף בפועל. מחלוקות בדבר זהותו של אלוף התעוררו רק במקרים של פרישת אלוף מכהן או מעבר שלו לקטגורית משקל שונה. במקרים כאלה בדרך כלל אורגן קרב בין הטוענים לתואר שבסיומו שוב הוכתר אלוף עולם מקובל.

בשנת 1962 הוקמה "התאחדות האיגרוף העולמית" **WBA** ובשנת 1963 נוצרה "מועצת האגרוף העולמית" **WBC** שהפכו לגופים בעלי אוריינטציה כלכלית שיווקית בעיקר, ופחות ספורטיבית באופייה, וכמות המחלוקות בדבר המחזיק בתואר הלכה וגדלה. 

בשנות ה-70 הוקמה גם "פדרציית האיגרוף הבינלאומית" **IBF** והפיצול הלך וגדל כאשר כל ארגון קבע לעצמו רשימות דירוג, אלופים וקטגוריות משקל שונות. ליאון ספינקס הוכר בשנת 1978 כאלוף העולם באיגרוף במשקל כבד הבלתי מעורער האחרון בתקופה שלפני שיא הפיצול וניתוק הקשרים הספורטיביים בין הארגונים השונים.

בסוף שנות ה-80 הוקם ארגון אגרוף נוסף: "ארגון האיגרוף העולמי" **WBO** והמחלוקות והסכסוכים בין הארגונים שברו שיאים חדשים, אשר במרכזם אינטרסים כלכליים ופרסומיים גדולים. אלה הביאו את הענף כולו לקיפאון וחוסר עניין ציבורי, והאפשרות לאחד את הדירוגים השונים של המתאגרפים וקביעת אלוף עולם מוסכם הפכו לבלתי אפשריים.

לאחר תקופה ממושכת של משא ומתן הסכימו ההתאחדויות השונות על קביעת אלוף העולם במשקל כבד אשר יהיה מקובל על כולם. לאחר סדרה של קרבות הכנה למועמדים השונים הוכתר בשנת 1987 מייק טייסון כאלוף העולם הבלתי מעורער באיגרוף במשקל כבד אשר הוכר על ידי כל התאחדויות האיגרוף. ההסכמה החזיקה מעמד עד שנת 1992, בה התחדש הפיצול ו-**WBC** הכתירה את המתאגרף רידיק בו כאלוף העולם מטעמה.

רשימת אלופי העולם הבלתי מעורערים במשקל כבד
------------------------------------------

| החל מ: | עד: | שם | מוכר על ידי: |
| --- | --- | --- | --- |
| 29/8/1885 | 7/9/1892 | ארצות הבריתארצות הברית ג'ון סאליבן | NYSAC, NBA |
| 7/9/1892 | 17/3/1897 | ארצות הבריתארצות הברית ג'יימס קורבט | NYSAC, NBA |
| 17/3/1897 | 9/6/1899 | בריטניהבריטניה בוב פיצסימונס | NYSAC, NBA |
| 9/6/1899 | 13/5/1905 | ארצות הבריתארצות הברית ג'יימס ג'פריס | NYSAC, NBA |
| 9/7/1905 | 23/2/1906 | ארצות הבריתארצות הברית מרוין הארט | NYSAC, NBA |
| 23/2/1906 | 26/12/1908 | קנדה (1868-1921)קנדה (1868-1921) טומי ברנס | NYSAC, NBA |
| 26/12/1908 | 5/4/1915 | ארצות הבריתארצות הברית ג'ק ג'ונסון | NYSAC, NBA |
| 5/4/1915 | 4/7/1919 | ארצות הבריתארצות הברית ג'ס ווילרד | NYSAC, NBA |
| 24/7/1919 | 23/9/1926 | ארצות הבריתארצות הברית ג'ק דמפסי | NYSAC, NBA, הזירה |
| 23/9/1926 | 31/7/1928 | ארצות הבריתארצות הברית ג'ין טאני | NYSAC, NBA, הזירה |
| 12/6/1930 | 7/1/1931 | רפובליקת ויימאררפובליקת ויימאר מקס שמלינג | NYSAC, NBA, הזירה |
| 13/6/1935 | 22/6/1937 | ארצות הבריתארצות הברית ג'יימס בראדוק | NYSAC, NBA, הזירה |
| 22/6/1937 | 1/3/1949 | ארצות הבריתארצות הברית ג'ו לואיס | NYSAC, NBA, הזירה |
| 27/9/1950 | 18/7/1951 | ארצות הבריתארצות הברית אזרד צ'ארלס | NYSAC, NBA, הזירה |
| 18/7/1951 | 23/9/1952 | ארצות הבריתארצות הברית ג'רזי ג'ו וולקוט | NYSAC, NBA, הזירה |
| 23/9/1952 | 27/4/1956 | ארצות הבריתארצות הברית רוקי מרציאנו | NYSAC, NBA, הזירה |
| 30/11/1956 | 26/6/1959 | ארצות הבריתארצות הברית פלויד פטרסון | NYSAC, NBA, הזירה |
| 26/6/1959 | 20/6/1960 | שוודיהשוודיה אינגמר יוהנסון | NYSAC, NBA, הזירה |
| 20/6/1960 | 25/9/1962 | ארצות הבריתארצות הברית פלויד פטרסון | NYSAC, NBA, הזירה |
| 25/9/1962 | 25/2/1964 | ארצות הבריתארצות הברית סוני ליסטון | NYSAC, WBA, הזירה |
| 25/2/1964 | 19/9/1964 | ארצות הבריתארצות הברית מוחמד עלי | NYSAC, WBC, WBA, הזירה |
| 22/3/1967 | 28/4/1967 | ארצות הבריתארצות הברית מוחמד עלי | NYSAC, WBC, WBA, הזירה |
| 8/3/1971 | 22/1/1973 | ארצות הבריתארצות הברית ג'ו פרייז'ר | WBC, WBA, הזירה |
| 22/1/1973 | 30/10/1974 | ארצות הבריתארצות הברית ג'ורג' פורמן | WBC, WBA, הזירה |
| 30/10/1974 | 15/2/1978 | ארצות הבריתארצות הברית מוחמד עלי | WBC, WBA, הזירה |
| 15/2/1978 | 18/3/1978 | ארצות הבריתארצות הברית ליאון ספינקס | WBC, WBA, הזירה |
| 1/8/1987 | 11/2/1990 | ארצות הבריתארצות הברית מייק טייסון | WBC, WBA, IBF, הזירה |
| 22/2/1990 | 25/10/1990 | ארצות הבריתארצות הברית ג'יימס באסטר דאגלס | WBC, WBA, IBF |
| 25/10/1990 | 13/11/1992 | ארצות הבריתארצות הברית איוונדר הוליפילד | WBC, WBA, IBF |
| 13/11/1992 | 14/12/1992 | ארצות הבריתארצות הברית רידיק בו | WBC, WBA, IBF |
| 13/11/1999 | 29/4/2000 | בריטניהבריטניה לנוקס לואיס | WBC, WBA, IBF, IBO, הזירה |
|